Scope

A scope egy intézményhez tartozó DNS domain, amely az intézmény birtokában van vagy rendelkezésére áll. Javasolt, de nem kötelező a scope értékét ténylegesen is a DNS-be bejegyezni.
 * Azaz használható a hallgato.intezmeny.hu scope-ként akkor is, ha ez a név nem feloldható a DNS-ből, feltéve, hogy az intezmeny.hu létezik és az intézményhez tartozik.

A HREF Föderációhoz történő csatlakozáskor a csatlakozó Azonosító Szervezetnek kötelező megadnia legalább egy scope-ot.

A megadott scope-ok megjelennek a metadatában, ez alapján az SP-k ellenőrizhetik, hogy az IdP jogosult-e bizonyos attribútum-értékeket kiadni. Az attribútum specifikáció az alábbi scope-ot használó attribútumokat használja:
 * eduPersonPrincipalName
 * eduPersonScopedAffiliation

Célszerű, hogy a felhasználókhoz tartozó scope lehetőleg ne változzon meg. Amennyiben mégis meg kellene változtatni, itt találhatók hasznos információk a domain név változtatásával kapcsolatban.